Karvon-karvon zardan qolsang qol, mahalla-guzardan qolma. Bozordan qolsang qol, dilyozardan qolma. Lo‘kcha bilan nordan qolsang qol, gulzordan qolma. Yetib bo‘lmas, chiqib bo‘lmas tog‘larni nima qilasan, obi-havolaridan bahramand bo‘lib turgan tog‘ing – Morguzardan qolma. Hammasidan qolsang qol, nazardan qolma, deganlariday, shu-shu Mamadiyorip ko‘pning nazaridan qolib, elga qo‘shila olmay – tarki jamoa bo‘lib qolgan ekan.